Diari Oficial de la Generalitat Valenciana


Sumari del DOGV 7660, del 18-11-2015 (2015/9226)

ACORD de 22 de setembre de 2015, de la Junta Rectora del Patronat del Misteri d'Elx, relativa a la creació dels fitxers de caràcter personal de titularitat pública denominats Tercers i Personal, components, protocol i relacions institucionals.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2015/09/22/(1)/dof/vci/html**

### Dades del document

Número de DOGV
:   7660

Data del DOGV
:   18-11-2015

Secció del DOGV
:   I. DISPOSICIONS GENERALS

Número del document
:   2015/9226


Data del document
:   22-09-2015

Organisme emissor
:   Patronat del Misteri d'Elx

Tipus de document
:   Acord

Descriptors 

:   * dades personals
    * base de dades
    * legislació

ACORD de 22 de setembre de 2015, de la Junta Rectora del Patronat del Misteri d'Elx, relativa a la creació dels fitxers de caràcter personal de titularitat pública denominats Tercers i Personal, components, protocol i relacions institucionals. [2015/9226]  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el concernent a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei Orgànica 15/1999 establix que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
El Reglament aprovat per Reial Decret 1720 2007/, de 21 de desembre, que desplega la Llei Orgànica 15/1999, de 13 de desembre, de Protecció de Dades de Caràcter Personal, determina en l'article 54 el contingut que haurà de regular-se a través de la disposició o acord pel qual es cree el fitxer.  
En compliment dels dits mandats legals la Junta Rectora del Patronat del Misteri d'Elx aprova:  
   
Primer  
Aprovar la creació de fitxers que s'esmenten en annex adjunt.  
   
Segon  
El responsable dels dits fitxers serà el secretari, que ho és de la Junta Rectora segons atribucions de la Llei 13/2005, de 22 de desembre, de la Generalitat, del Misteri d'Elx, en el seu article 16.  
   
Tercer  
Els gestors dels fitxers seran els que per atribució de la Junta Rectora hagen de tindre accés per al desenvolupament de la seua funció.  
   
Quart  
En els casos en què es prevegen comunicacions de dades els responsables de la gestió dels fitxers advertiran els cessionaris de dades de caràcter personal de la seua obligació d'utilitzar-les exclusivament per a la finalitat de la cessió i de conformitat amb el que preveu l'article 11.5 de la Llei Orgànica 15/1999, de 13 de desembre, de Protecció de Dades de Caràcter Personal.  
   
Quint  
Drets d'accés, rectificació, oposició i cancel·lació. Les persones afectades podran exercir els drets d'accés, rectificació, oposició i, si és el cas, cancel·lació de les seues dades, davant del responsable de seguretat del Patronat del Misteri d'Elx dirigint una carta a Major de la Vila, 27, 03428 Elx (Alacant)  
El present acord  entrarà en vigor l'endemà de la seua publicació en el Diari Oficial de la Comunitat Valenciana.  
    
Elx, 22 de setembre de 2015.- El president executiu: Fernando García Pomares.  
   
  
  
ANNEX I  
   
Nom del fitxer: tercers (creditors i deutors).  
Descripció: persones físiques o jurídiques (inclòs el seu representant) (clients, deutors, proveïdors i creditors) amb els quals el Patronat té una relació comercial d'intercanvi de béns i servicis per contraprestació econòmica.  
Finalitat: comptabilització de factures, cobraments i pagaments i confecció de declaracions tributàries.  
Arreplega de dades: factures, rebuts, tiquets. Pressupostos.  
Contingut: dades de caràcter identificatiu i dades de caràcter financer.  
   
Nom del fitxer: personal, components, protocol i relacions institucionals.  
Descripció: persones físiques o jurídiques que col·laboren o treballen en pro del Misteri d'Elx (patrons, treballadors del Patronat, Capella, Escolania, tramoistes orde intern, hostesses i altres col·laboradors en les representacions del Misteri d'Elx).  
Manteniment d'agenda amb dades de representants dels mitjans de comunicació, institucions públiques o privades, nacionals o internacionals i persones rellevants per al Misteri d'Elx.  
Finalitat: comptabilització de nòmines i gratificacions i confecció de les declaracions tributàries corresponents.  
Realitzar l'enviament de publicacions i comunicacions. Convocar actes i gestionar les relacions institucionals i de protocol.  
Convocar els patrons per a tantes juntes com siguen necessàries en el desenvolupament anual del Misteri d'Elx.  
   
Arreplega de dades: per mitjà de formulari.  
Contingut: dades de caràcter identificatiu i dades de caràcter financer només en el cas que la col·laboració ocasione una gratificació.


Còpia Permalink ELI